แฉ สารวัตรตำรวจชุดสืบสวนภาค 7 นำรีดรถบรรทุก
อู๊ด สิงหราช ซัดทอด ศรีวราห์ สั่งขยายผล,อู๊ด สิงหราช อ้างตัวเป็นตำรวจรีดส่วยผู้ประกอบการรถบรรทุกสินค้าลงใต้ ให้การปฏิเสธไม่เกี่ยวข้องเปิดปากซัดทอดถึงผู้กระทำผิดว่าเป็นตำรวจชุดสืบสวนภาค 7 ระบุชื่อ สารวัตรพัฒน์ กับ ดาบเดช ตั้งทีมร่วมกับพวก 6-7 นาย ตรวจค้นยึดของในรถเรียกเงินเหยื่อในพื้นที่ จ.ประจวบคีรีขันธ์ ด้าน ศรีวราห์ รุดสอบปากคำด้วยตัวเองหลังถูกผู้ต้องหาอ้างชื่อไปใช้ขู่รีดไถผู้เสียหาย พร้อมสั่งให้ขยายผลเอาผิดแก๊งตำรวจนอกรีตทันที,กรณีตำรวจทางหลวงจับกุมนายสิงหราช หรืออู๊ด วิชิตพงศ์ ในข้อหาร่วมกันกรรโชกทรัพย์ พื้นที่ จ.เพชรบูรณ์ พร้อมด้วยนางจิตราพัชญ์ คันธะมาลย์ ภรรยาคนขับรถเก๋งพาหลบหนี สืบเนื่องจากมีผู้ประกอบการขนส่งหลายรายแจ้งความตำรวจ บก.ป.ว่า นายสิงหราช ร่วมกับพวกกว่า 10 คน แอบอ้างตัวเป็นตำรวจสังกัดกองบัญชาการตำรวจสอบสวนกลาง (บช.ก.) และอ้างด้วยว่าเป็นชุดเฉพาะกิจของ พล.ต.ต.,สุรเชษฐ์ หักพาล, รรท.ผบช.สตม. ดักจับรถบรรทุกสินค้าขณะไปส่งของให้ลูกค้าในพื้นที่ภาคใต้ ตรวจค้นรถข่มขู่รีดไถเงินและเก็บส่วยรายเดือน หากไม่จ่ายจะนำกำลังเข้าตรวจสอบบริษัท ซ้ำยังขู่ยัดยาเสพติดเพื่อให้ได้รับโทษทางคดีอาญา,ความคืบหน้าเมื่อเวลา 22.30 น. วันที่ 20 พ.ย. ที่กองบังคับการปราบปราม (บก.ป.) พ.ต.อ.เอกราช ลิ้มสังกาศ รอง ผบก.ทล. พ.ต.อ.สุขสวัสดิ์ คูสิทธิผล ผกก.1 บก.ทล. ควบคุมตัวนายสิงหราช หรืออู๊ด วิชิตพงศ์ อายุ 53 ปี อยู่บ้านเลขที่ 171 หมู่ 8 ต.พนมไพร อ.พนมไพร จ.ร้อยเอ็ด ผู้ต้องหาตามหมายจับศาลจังหวัดหัวหิน ที่ 128/2561 ลงวันที่ 1 มิ.ย.61 ข้อหาร่วมกัน กรรโชกทรัพย์ และนางจิตราพัชญ์ คันธะมาลย์ อายุ 45 ปี ภรรยานายสิงหราช มาส่งให้ พล.ต.อ.ศรีวราห์ รังสิพราหมณกุล รอง ผบ.ตร. พ.ต.อ.สันติ ไชยนิรามัย รอง ผบก.ป. พ.ต.อ.สุวัฒน์ แสงนุ่ม รอง ผบก.ป. พนักงานสอบสวน สภ.ปากน้ำปราณ และ สภ.สามร้อยยอด จ.ประจวบคีรีขันธ์ ร่วมกันสอบปากคำ หลังจับผู้ต้องหาทั้งคู่ได้ที่จุดตรวจ บก.ทล. ตั้งอยู่ริมถนนหลวงหมายเลข 21 ช่วง กม.160 ต.บัววัฒนา อ.หนองไผ่ จ.เพชรบูรณ์ นางจิตราพัชญ์ขับรถเก๋งโตโยต้า วีออส ทะเบียน กข 7763 ยโสธร พานายสิงหราชหลบหนีมาจาก จ.ชัยภูมิ,จากการสอบสวนนายสิงหราชให้การปฏิเสธว่า ไม่ได้อ้างตัวเป็นตำรวจและแอบอ้างชื่อ พล.ต.อ.ศรีวราห์ ไปข่มขู่รีดไถเงินผู้เสียหายโดยไม่เคยได้รับเงินแม้แต่บาทเดียว เรื่องที่เกิดขึ้นเป็นการกระทำของเจ้าหน้าที่ตำรวจชุดสืบสวนภาค 7 ทราบเพียงชื่อสารวัตร พัฒน์กับดาบตำรวจเดช ร่วมกับพวก 6-7 คน เรียกตรวจค้นยึดสิ่งของในรถบรรทุก ก่อนเจรจาเรียกเงินจากผู้เสียหายตกลงจ่ายเงินกันในพื้นที่ สภ.สามร้อยยอด ตนทำหน้าที่เป็นแค่สายลับชี้เบาะแสผู้กระทำผิดให้ตำรวจเท่านั้น แต่ต้องตกเป็นผู้ต้องหาทั้งที่ไม่ได้ทำความผิด อยากให้ พล.ต.อ.ศรีวราห์ เอาผิดตำรวจด้วย หลังจากนั้นนำตัวนายสิงหราชส่ง สภ. ปากน้ำปราณ จ.ประจวบคีรีขันธ์ ดำเนินคดีตามหมายจับ,ส่วนนางจิตราพัชญ์ให้การว่า ไม่เกี่ยวข้องกับเรื่องที่เกิดขึ้น และไม่ได้พาสามีหลบหนีตั้งใจจะเข้ามอบตัวแต่ถูกจับเสียก่อน พนักงานสอบสวนแจ้งข้อหาร่วมกันกรรโชกทรัพย์ เนื่องจากพบว่ามีส่วนเกี่ยวข้องกับคดีรีดเงินผู้ประกอบการ และข้อหาให้การช่วยเหลือโดยการพาผู้ต้องหาหลบหนี หรือให้ที่พักพิงแก่ผู้ต้องหา และนำตัวส่งพนักงานสอบสวน สภ.หนองไผ่ จ.เพชรบูรณ์ ดำเนินคดี,พล.ต.อ.ศรีวราห์กล่าวว่า ช่วงประมาณเดือน เม.ย.61 นายสิงหราชพร้อมพวก 6-7 คน แอบอ้างเป็นเจ้าหน้าที่ตำรวจ ยศดาบตำรวจ รวมทั้งแอบอ้างชื่อของตนข่มขู่รีดไถเก็บส่วยผู้ประกอบการขนส่งในพื้นที่ สภ.ปากน้ำปราณ และ สภ.สามร้อยยอด จ.ประจวบคีรีขันธ์ จึงสั่งการให้พนักงานสอบสวนรวบรวมพยานหลักฐาน ก่อนขออำนาจศาลจังหวัดหัวหิน ออกหมายจับในข้อหาร่วมกันกรรโชกทรัพย์รวม 2 หมาย ต่อมาเจ้าหน้าที่ตำรวจ บก.ทล. รายงานว่า สกัดจับนายสิงหราชและนางจิตราพัชญ์ได้ในพื้นที่ จ.เพชรบูรณ์ ขณะกำลังหลบหนี สอบสวนผู้ต้องหาเบื้องต้นให้การซัดทอดว่ามีเจ้าหน้าที่ตำรวจชุดสืบสวนภาค 7 จำนวน 6-7 นาย มีส่วนเกี่ยวข้องในคดีด้วย จึงสั่งการให้เร่งขยายผลสืบสวนหาพยานหลักฐาน หากพบว่าเจ้าหน้าที่ตำรวจร่วมกระทำผิดจะดำเนินการตามกฎหมายโดยไม่มีข้อยกเว้น ส่วนนายตำรวจชั้นผู้ใหญ่ท่านอื่นที่ถูกแอบอ้างชื่อตนไม่ทราบ ไม่อยากพาดพิงไปถึงใครเพราะสั่งการให้จับเฉพาะคดีที่พาดพิงถึงตนเท่านั้น,ที่ สภ.สามร้อยยอด จ.ประจวบคีรีขันธ์ สายวันเดียวกัน พล.ต.ต.สุรศักดิ์ สุขแสวง ผบก.ภ.จ.ประจวบคีรีขันธ์ พร้อมพนักงานสอบสวนร่วมสอบปากคำนายสิงหราชเพิ่มเติม พล.ต.ต.สุรศักดิ์กล่าวว่า ขณะนี้มีผู้เสียหายแจ้งความไว้ 1 ราย 2 คดี เหตุเกิดในพื้นที่ สภ.ปากน้ำปราณ และ สภ.สามร้อยยอด มูลค่าความเสียหายประมาณ 8 หมื่นบาท นายสิงหราชข่มขู่รีดไถเงินและเรียกเก็บส่วยรายเดือน โดยอ้างชื่อของ พล.ต.อ.ศรีวราห์ เพื่อกระทำความผิดด้วย หลังสอบปากคำแล้วจะนำตัวผู้ต้องหาส่งฟ้องฝากขังศาลต่อไป
อู๊ด สิงหราช อ้างตัวเป็นตำรวจรีดส่วยผู้ประกอบการรถบรรทุกสินค้าลงใต้ ให้การปฏิเสธไม่เกี่ยวข้องเปิดปากซัดทอดถึงผู้กระทำผิดว่าเป็นตำรวจ
แอบอ้าง,บิ๊กโจ๊ก,รีดไถ,รถบรรทุก,ข่าวหน้า1,ข่าวทั่วไป